Ο **Ντιστέλ Ζολά** (γεννημένος στις 5 Φεβρουαρίου 1989 στο Παρίσι) είναι Κονγκολέζος διεθνής ποδοσφαιριστής ο οποίος αγωνίζεται στη γαλλική Χάβρη, ομάδα της Λιγκ 2. Αγωνίζεται στη θέση του αμυντικού μέσου και είναι παλιός διεθνής με τις ομάδες νέων της Γαλλίας, έχοντας αγωνιστεί σε όλες τις ηλικιακές κατηγορίες. Το 2010, ο Ζολά επέλεξε να γίνει διεθνής με τη Δημοκρατία του Κονγκό, χώρα από την οποία καταγόταν. Πραγματοποίησε το ντεμπούτο του μαζί της, τον Μάιο του 2010, σε μια φιλική αναμέτρηση απέναντι στη Σαουδική Αραβία.

Καριέρα
-------

### Πρώτα χρόνια

Ο Ζολά ξεκίνησε την ποδοσφαιρική του καριέρα σε ηλικία πέντε ετών σε μια τοπική ποδοσφαιρική ακαδημία, στη γενέτειρά του, Σμπινί-συρ-Μαρν, έναν νοτιοανατολικό προάστιο του Παρισιού. Αφού πέρασε οχτώ χρόνια στην ομάδα, μετακόμισε στην ΟΣ Αλφορβίλ. Μετά από παραμονή διάρκειας δύο ετών στην Αλφορβίλ, ο Ζολά κατάφερε να τραβήξει, με τις εμφανίσεις του, το ενδιαφέρον των Παρί Σεν Ζερμέν, Οσέρ, και Μονακό. Τελικώς, ο Ζολά επέλεξε τη Μονακό καθώς, όπως δήλωσε, αποτελούσε την "πλέον πειστική" περίπτωση από τις τρεις.

### Μονακό

Ο Ζολά πέρασε μία σεζόν στα τμήματα υποδομής της Μονακό, και, στη διάρκεια της σεζόν 2005–06, αγωνίστηκε σε δύο αγώνες με τη δεύτερη ομάδα των Μονεγάσκων, στην τέταρτη κατηγορία του γαλλικού ποδοσφαίρου. Την επόμενη σεζόν, προβιβάστηκε στην δεύτερη ομάδα, πραγματοποιώντας μαζί της, συνολικά, 15 εμφανίσεις. Ο Ζολά πέρασε ακόμη δύο σεζόν αγωνιζόμενος στους ερασιτέχνες του συλλόγου, προτού, πριν από την έναρξη της σεζόν 2008–09, υπογράψει επαγγελματικό συμβόλαιο και, ως αποτέλεσμα, προβιβαστεί στην πρώτη ομάδα και λάβει τον αριθμό 29 στη φανέλα του από τον, τότε, προπονητή της ομάδας, Ρικάρντο Γκόμες.

Ο Ζολά βρισκόταν στον πάγκο της ομάδας για τους πρώτους πέντε αγώνες του πρωταθλήματος και συνέχισε να αγωνίζεται με τους ερασιτέχνες στην πέμπτη κατηγορία του γαλλικού ποδοσφαίρου. Στις 25 Σεπτεμβρίου 2008, κι ενώ αγωνιζόταν με τη δεύτερη ομάδα, υπέστη ρήξη προσθίου χιαστού συνδέσμου στο δεξί του γόνατο, που τον έθεσε εκτός αγωνιστικών χώρων για διάστημα πέντε μηνών. Επέστρεψε στην αγωνιστική δράση τον Φεβρουάριο του 2009, χωρίς όμως να πραγματοποιήσει κάποια εμφάνιση με την πρώτη ομάδα. Αργότερα, ο προηγούμενος τραυματισμός του υποτροπίασε, με αποτέλεσμα να χάσει το μεγαλύτερο τμήμα της σεζόν 2009–10. Στις 10 Αυγούστου 2010, ο υγιής, πλέον, Ζολά παραχωρήθηκε με τη μορφή δανεικού στην ομάδα της Λιγκ 2, Σταντ Λαβαλουά για το σύνολο της σεζόν 2010–11, ώστε ο παίκτης να βρει χρόνο συμμετοχής στη νέα του ομάδα. Στις 13 Αυγούστου, ο Ζολά πραγματοποίησε το επαγγελματικό του ντεμπούτο σε αγώνα πρωταθλήματος απέναντι στην Μετς. Αγωνίστηκε ως αλλαγή στη νίκη της ομάδας του με σκορ 1–0.

### Νανσί

Στις 21 Ιουλίου 2011, η Νανσί ανακοίνωσε την απόκτηση του Ζολά, με τον παίκτη να βάζει την υπογραφή του σε συμβόλαιο τριετούς διάρκειας. Ο Ζολά ολοκλήρωσε την καριέρα του στη Μονακό χωρίς να σημειώσει κάποια συμμετοχή με την πρώτη ομάδα των Μονεγάσκων.

Παραπομπές
----------

1. ↑  «Zola reste au Havre» (στα French). Eurosport. 21 June 2012.. Ανακτήθηκε στις 21 June 2012.
2. ↑  «Distel Zola avec la RD Congo» (στα French). *AS Monaco FC*. 19 May 2010. Αρχειοθετήθηκε από το πρωτότυπο στις 2011-07-26.. Ανακτήθηκε στις 20 August 2010.
3. 1 2 3  «Distel Zola se confie en exclusivité sur Planete-ASM» (στα French). Planete ASM. 16 Οκτωβρίου 2008. Αρχειοθετήθηκε από το πρωτότυπο στις 3 Μαρτίου 2012. Ανακτήθηκε στις 20 Αυγούστου 2010. CS1 maint: Μη αναγνωρίσιμη γλώσσα (link)
4. ↑  «AS MONACO RESERVE PRO 2005/2006» (στα French). Stat 2 Foot. Αρχειοθετήθηκε από το πρωτότυπο στις 2009-09-03.. Ανακτήθηκε στις 20 August 2010.
5. ↑  «AS MONACO RESERVE PRO 2006/2007» (στα French). Stat 2 Foot. Αρχειοθετήθηκε από το πρωτότυπο στις 2009-09-03.. Ανακτήθηκε στις 20 August 2010.
6. ↑  «Les numéros officiels pour 2008-2009 !» (στα French). *AS Monaco FC*. 5 August 2008. Αρχειοθετήθηκε από το πρωτότυπο στις 2011-07-07.. Ανακτήθηκε στις 20 August 2010.
7. ↑  «Distel Zola: "Pas de barrière"» (στα French). *AS Monaco FC*. 25 February 2010. Αρχειοθετήθηκε από το πρωτότυπο στις 2011-07-07.. Ανακτήθηκε στις 20 August 2010.
8. ↑  «Monaco: D.Zola prêté à Laval» (στα French). *Mercato 365*. 10 August 2010. Αρχειοθετήθηκε από το πρωτότυπο στις 2011-02-18.. Ανακτήθηκε στις 20 August 2010.
9. ↑  «Distel Zola, "Laval, le choix adéquat"» (στα French). *Laval Maville*. 10 August 2010.. Ανακτήθηκε στις 20 August 2010. [*νεκρός σύνδεσμος*]
10. ↑  «Laval v. Metz Match Report» (στα French). *Ligue de Football Professionnel*. 13 August 2010. Αρχειοθετήθηκε από το πρωτότυπο στις 2012-03-13.. Ανακτήθηκε στις 20 August 2010.
11. ↑  «Distel Zola va signer» (στα French). *AS Nancy*. 21 July 2011.. Ανακτήθηκε στις 22 July 2011.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Προφίλ του Ντιστέλ Ζολά